

**KAKO REALIZIRATI kratkoročni STUDIJSKI BORAVAK ili STRUČNU PRAKSU**

Korak 1. Prijavite se za sudjelovanje na izabranom BIPu, prema uputama koje objavljuje inozemno sveučilište (ili sami s mentorom dogovorite program individualne kratkoročne mobilnosti za studij ili praksu).

Korak 2. Kad dobijete potvrdu da ste primljeni na BIP ili individualnu kratkoročnu mobilnost, proslijedite nam taj mail ili pozivno pismo na [martina@unios.hr](mailto:martina@unios.hr), i javite se akademskom Erasmus+ koordinatoru na Vašem fakultetu / sastavnici kako biste obavijestili fakultet / sastavnicu da namjeravate realizirati Erasmus+ mobilnost.

**Korak 3.** Napravite **(a) Learning agreement for studies** ili **(b) Learning agreement for traineeship**

**(a) Learning agreement for studies** popunjavate online:[**https://www.learning-agreement.eu**](https://www.learning-agreement.eu/)(login ide preko MyAcademicID s AAI@EduHr korisničkim imenom i lozinkom).

**-** Na početku popunjavanja dokumenta, prvo odabirete vrstu mobilnosti na koju idete (odaberite kratkoročnu mobilnost ili mobilnost za doktorande)

- Learning Agreement dokument popunjavate samo s jednim kolegijem tj. nazivom BIPa na kojemu ćete sudjelovati. (*Responsible person at the sending institution* je koordinator na vašem fakultetu, a *responsible person at the receiving institution* je koordinator na inozemnom fakultetu/sveučilištu. Oni potpisuju Learning Agreement – njihova imena i kontakte upisujete u obrazac).

- Potrebno je popuniti cijeli dio Before the mobility u Learning Agreement-u i imati tri potpisa. Obavezan je dio „Recognition at the Sending Institution“ (*Table B*) kako bi se navelo hoće li Vam ECTS bodovi s BIPa ili kratkoročne mobilnosti biti priznati na matičnom fakultetu. U *Table A* se upisuju informacije o BIPu koji ćete pohađati na inozemnom sveučilištu, a u *Table B* se upisuju podaci na koji će vam se način priznati ECTS na matičnom sveučilištu (možete upisati *elective course,* tj. izborni predmet, ili *additional ECTS credits* (ako se BIP ili kratkoročna mobilnost neće priznati kao jedan izborni kolegij. Obavezno je navesti i akademsku godinu u kojoj sudjelujete u Erasmus+ mobilnosti.

- obavezno na prvoj stranici napisati ADRESU i MREŽNU STRANICU institucije (ne ostavljati prazno)!

- postupak priznavanja ECTS bodova provodi Vaš matični fakultet/sastavnica

**(b) Learning agreement for traineeship** popunjava se u .docx obrascu i potpisuje vlastoručno, ECTS bodovi ne moraju biti dodijeljeni. Obrazac je na web stranici UNIOS natječaja: <https://www.unios.hr/otvoreni-natjecaji-za-kratkorocne-studentske-mobilnosti/>

**Korak 4.** Ako inozemno sveučilište / fakultet koji Vas prima na BIP ili kratkoročnu mobilnost zahtjeva službenu nominaciju za Vas, nominacije uvijek šalje koordinator iz Ureda za međunarodnu suradnju UNIOSa (ne akademski koordinator na fakultetu).

Potvrdu o znanju jezika, ako je potrebna za prijavu također izdaje Ureda za međunarodnu suradnju UNIOSa.

Sveučilišne ugovore o suradnji i razmjeni studenata rješava Ureda za međunarodnu suradnju UNIOSa.

**Korak 5. DOKUMENTI POTREBNI ZA SASTAVLJANJE UGOVORA ZA FINANCIRANJE:**

* **Pošaljite .pdf dokumenta *Learning Agreement for Studies*,** *ili* ***Learning Agreement for Traineeship***

**i**

* **Sken ili broj EKZO kartice (europske kartice zdravstvenog osiguranja)** na mail [martina@unios.hr](mailto:martina@unios.hr)

(**Napomena za osiguranje: Studenti koji idu na kratku praksu, trebaju dodatno (osim EKZO kartice) imati i osiguranje od privatne odgovornosti.** Osiguranje od odgovornosti ugovara se u bilo kojem uredu za osiguranje (Croatia osiguranje, Triglav, HOK, Allianz, online osiguranja…) samo za razdoblje fizičkog dijela trajanja prakse.

**Napomena za zdravstveno osiguranje:** *Ako idete u državu u kojoj EKZO kartica ne vrijedi (Turska, Sjeverna Makedonija), potrebno je u Hrvatskom zavodu za zdravstveno osiguranje (HZZO) provjeriti ima li Republika Hrvatska potpisan sporazum o socijalnom/zdravstvenom osiguranju s tom državom i podići obrazac kojime ćete dokazati status osigurane osobe (za razdoblje trajanja mobilnosti u Turskoj ili Sjevernoj Makedoniji; više info na* [*https://hzzo.hr/koristenje-zdravstvene-zastite-za-vrijeme-privremenog-boravka-u-inozemstvu*](https://hzzo.hr/koristenje-zdravstvene-zastite-za-vrijeme-privremenog-boravka-u-inozemstvu)*).*

**Na temelju Ugovora za dodjelu financijskih sredstava iz Erasmus+ programa, financijska potpora se isplaćuje u dvije rate – 80% prije početka mobilnosti (nakon potpisivanja ugovora) i 20% nakon povratka s mobilnosti i odobravanja završnog izvješća.**

**Posebna napomena za studente na doktorskoj razini studija**: Ako realizirate kratkoročnu (*blended*) mobilnost u okviru BIP-a, tada pravilo o 3 obvezna ECTS boda vrijedi za sve studente na svim razinama studija. No, ako je riječ o individualni kratkoročnim mobilnostima za doktorande, virtualna komponenta nije obvezna te ako se odlučite na sudjelovanje u isključivo fizičkoj individualnoj kratkoročnoj mobilnosti, tada se pravilo o 3 ECTS boda ne primjenjuje, tj. kratkoročna mobilnost se može realizirati i s 0 ECTS bodova.

U slučajevima kada dodjela ECTS bodova nije moguća (kod nekih doktorskih programa), tada Vam domaćin / sveučilište koje Vas prima na razmjenu ne dodjeljuje 3 ECTS-a, no radno opterećenje za doktorande treba biti osmišljeno da pokrije broj sati rada za minimalno 3 ECTS boda.

Bodovi se dodjeljuju od strane sveučilišta - domaćina na temelju prijepisa ocjena (ako se radi o kolegiju), ili u posebnom certifikatu (are se radi o posebno osmišljenom BIP programu za studente).